section_heading: Digimon Adventure
paragraph_text: Ubrzo se u restoranu pojavljuju Tai i Agumon s T.K.-jem i Patamonom i govore Mattu i Joeyju da krenu s njima. Iako Matt pristaje, još uvijek bijesan, ne želi da Joey ide s njima. Dok ga Tai pokušava urazumiti, pojavljuje se Digitamamon koji i dalje odbija pustiti djecu iz svog restorana. Tai i Agumon ubrzo krenu za DemiDevimonom koji se ponovo pojavio, ostavivši Matta i Joeyja te T.K.-ja, kojega je Vegiemon uzeo za taoca, da se sukobe s Digitamamonom. Kao Digimon na Ultra levelu, Digitamamon nema prevelikih problema s Digimonima djece i nanosi im velike ozljede, dok Vegiemon sve jače stišće T.K.-ja i tako ga guši. Joey, koji inače nije hrabar i imuplzivan, odluči riskirati kako bi spasio T.K.-ja u čemu i uspijeva, dokazujući tako Mattu kako njegove greške nisu bile namjerne i kako ga nije iskorištavao. Tada se aktivira Mattov Simbol i Garurumon Digivoluira u WereGarurumona, odnosno na svoj Ultra level. Iako Digitamamon nastavlja napadati, WereGarurumon mu je dorastao i nakon nekog vremena uspijeva odnijeti pobjedu, lansiravši Digitamamona u šumu koja se nalazila iza restorana.